Reg tot privaatbesitreg | Die Vryburger
Reg tot privaatbesitreg
July 9, 2013 - Nuus - 2 comments
Die beginsel van eiendomsreg kom al hoe meer in gedrang, sê die president van TLU SA, mnr. Louis Meintjes. Die Grondwet stipuleer dat eiendomsreg beskerm moet word en dit is dus die regering se verantwoordelikheid om dit in stand te hou. Die harde werklikheid is dat die regering seker die grootste oortreder is wat die beginsel van eiendomsreg aantas, veral in die landbou-omgewing.
Die landbougrond is tans in die spervuur, maar sodra die beginsel gevestig is van die verdeling van bates by landbougrond, sal die res van die ekonomiese sektore ook volg, waarsku mnr. Meintjes. "Hierdie is nie net 'n landbou probleem nie, maar 'n Suid-Afrika saak. Besighede behoort saam met landbou reeds in hierdie eerste 'loopgraaf' te kom help om die regte beginsels gevestig te hou."
Daar is waardering vir AfriSake en die Vryemarkstigting wat in dié verband standpunt ingeneem het. TLU SA het geruime tyd gelede reeds 'n kongresbesluit geneem dat dit gaan nodig word dat 'n breë linie van belanghebbendes hulle gewig saam moet ingooi om die nodige wringkrag te bewerkstellig om die basis van ekonomiese stabiliteit, naamlik die beginsel van privaat besitreg, te beskerm. TLU SA is verbind en bereid vir samewerking en reik derhalwe uit na AfriSake (en soortgelyke potensiële bondgenote).
2 thoughts on "Reg tot privaatbesitreg"
Koos Bester July 9, 2013 at 3:29 pm
Koos Bester skryf:
Watter "regte beginsels" wat reeds in eiendomsreg in die land "gevestig is", mnr. Meintjies. Jy loop in jou slaap en jy praat in jou slaap. Die huidige grondwet kort geen wysiging om op eiendom beslag te lê nie. Wakker skrik, ou perd. En as jy begin waardering uitspreek vir die sogenaamde Vryemarkstigting, dan kan maar aangaan met jou slaaplopery.
Pas op, TLU SA. Aan jou vriende word jy geken.
Fanie July 23, 2013 at 6:55 pm
Ja nee Koos ek stem heeltemal saam. Ek het toevallig alreeds met verskeie organisasies (en hulle prokerower) gesprekke gehad oor die misbruik van ons regte. Die probleem is dat die organisasies (en hulle prokerower) toelaat dat mense se regte oorskry word solank dit die organisasie pas, en dan as daar probleme ontstaan dan skielik wil hulle die regte teruggedwing kry ? Dit werk nie so nie. 'n Reg is 'n REG, en nie 'n vergunning wat aangepas word nie.
Die reg op lewe is 'n nie-onderhandelbare reg wat op geen manier bedreig mag word nie.
Die reg op lewe gee aanleiding tot alle ander regte, dus as die reg op eiendom geskend word deur weerhouding en/ontneming dan word die reg op lewe direk bedreig.
Nie een van die menseregte in SA word eerbiedig nie, die konstitusie is 'n grap, en die VN eerbiedig ook nie hulle sg "internasionale" mense"regte" nie.